Maia Sandu, la Kiev: "Este o tragedie greu de pus în cuvinte".
Maia Sandu, aflată luni în Kiev, spune că a văzut case arse, blocuri distruse de rachete şi chiar locul unor morminte comune din Bucea. Președintele a reiterat faptul că Moldova susține Ucraina care "luptă pentru libertatea sa și pentru libertatea Europei". Preşedintele Republicii Moldova Maia Sandu este luni în Ucraina la invitaţia preşedintelui Volodimir Zelenski.
Preşedintele Republicii Moldova Maia Sandu, aflată luni în Kiev, spune că a văzut case arse, blocuri distruse de rachete şi chiar locul unor morminte comune din Bucea. "Viitorul Ucrainei este în lumea liberă, în marea familie europeană", spune ea.Preşedintele Republicii Moldova Maia Sandu este luni în Ucraina la invitaţia preşedintelui Volodimir Zelenski.Ea spune că a mers în câteva oraşe din regiunea Kyiv, care au fost distruse în primele săptămâni de război."Am văzut cu ochii mei case arse din temelie, blocuri de locuit distruse de rachete, spitale, magazine şi grădiniţe făcute ruine de atacurile artileriei ruseşti, în Borodeanka şi Irpin. Am văzut şi locul unor morminte comune din Bucea, unde au fost îngropaţi zeci de oameni împuşcaţi în timpul ocupaţiei acestui orăşel de către armata rusă. Este o tragedie greu de pus în cuvinte. De patru luni, Ucraina, ţara noastră vecină şi prietenă, trăieşte în război", a scris Maia Sandu pe Facebook.Ea susţine că Moldova este alături de poporul ucrainean şi că viitorul Ucrainei este în marea familie europeană."Republica Moldova a condamnat din prima zi agresiunea militară a Rusiei împotriva Ucrainei şi chemăm comunitatea internaţională să facă totul pentru a restabili pacea, pentru a investiga şi pedepsi crimele nejustificate, comise în acest conflict. Suntem alături de curajosul popor ucrainean, care luptă pentru libertatea sa şi pentru libertatea Europei. Viitorul Ucrainei este în lumea liberă, în marea familie europeană", a adăugat preşedintele Republicii Moldova.